CELEX: 22014D0820
Language: sk
Date: 2014-10-24 00:00:00
Title: 2014/820/EÚ: Rozhodnutie Spoločnej Rady CARIFORUM – EÚ č. 1/2014 z  24. októbra 2014 zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o účasť v Konzultačnom výbore CARIFORUM – EÚ

20.11.2014   
            
            
               SK
            
            
               Úradný vestník Európskej únie
            
            
               L 333/26
            
         ROZHODNUTIE SPOLOČNEJ RADY CARIFORUM – EÚ č. 1/2014
   z 24. októbra 2014
   zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o účasť v Konzultačnom výbore CARIFORUM – EÚ
   
      (2014/820/EÚ)
   
   SPOLOČNÁ RADA CARIFORUM – EÚ,
   so zreteľom na Dohodu o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (ďalej len „dohoda“), a najmä na jej článok 232 ods. 2,
   keďže na základe cieľov stanovených v článku 1 dohody a záväzku týkajúceho sa jej monitorovania, ktorý je stanovený v článku 5 dohody, je vhodné rozhodnúť o účasti v Konzultačnom výbore CARIFORUM – EÚ,
   PRIJALA TOTO ROZHODNUTIE:
   Článok 1
   1.   Konzultačný výbor CARIFORUM – EÚ (ďalej len „výbor“) pozostáva zo štyridsiatich (40) stálych zástupcov organizácií občianskej spoločnosti v zložení:
   
               a)
            
            
               dvadsaťpäť (25) zástupcov organizácií nachádzajúcich sa v štátoch CARIFORUM-u a
            
         
               b)
            
            
               pätnásť (15) zástupcov organizácií nachádzajúcich sa v Európskej Únii.
            
         2.   V každej z uvedených skupín zástupcov je vyvážené zastúpenie:
   
               a)
            
            
               organizácií zamestnávateľov;
            
         
               b)
            
            
               odborových zväzov;
            
         
               c)
            
            
               iných hospodárskych, sociálnych a mimovládnych organizácií vrátane rozvojových a environmentálnych organizácií a
            
         
               d)
            
            
               akademickej obce.
            
         3.   Stáli zástupcovia vykonávajú funkciu dva roky. Je potrebné zabezpečiť príslušné odborné znalosti a široké geografické a sektorové zastúpenie.
   4.   Na účely tohto rozhodnutia patria medzi „organizácie občianskej spoločnosti“ inštitúcie, združenia, nadácie, skupiny presadzujúce záujmy a iné subjekty mimovládneho charakteru, ktoré majú neziskové zameranie a ktoré sú schopné poskytovať poradenstvo alebo odborné informácie o záležitostiach, na ktoré sa vzťahuje dohoda, ako aj zástupcovia akademickej obce.
   5.   Organizácia sa považuje za organizáciu nachádzajúcu sa na území štátu CARIFORUM-u alebo Európskej Únie, ak má takáto organizácia na území štátu CARIFORUM-u, resp. na území Európskej Únie svoje sídlo, ako aj centrálne riadenie a kontrolu.
   Článok 2
   1.   Výbor zostavuje Spoločná rada CARIFORUM – EÚ zo zástupcov organizácií občianskej spoločnosti, ktorých vyberá Európska únia a štáty CARIFORUM-u v súlade s článkom 1.
   2.   Spoločná rada CARIFORUM – EÚ môže zoznam členov v prípade potreby upraviť.
   3.   Uvoľnený mandát člena výboru neruší platnosť vytvorenia výboru, ani neobmedzí právo zostávajúcich členov na vykonávanie činnosti.
   4.   Kvórum výboru tvorí väčšina členov vybraných Európskou úniou a väčšina členov vybraných štátmi CARIFORUM-u.
   Článok 3
   Stáli zástupcovia môžu na plnenie svojich úloh v rámci výboru dostávať finančnú pomoc.
   Článok 4
   Každá organizácia, ktorá spĺňa požiadavky článku 232 ods. 1 dohody, sa môže zúčastňovať na zasadnutiach výboru ako pozorovateľ.
   Článok 5
   Európsky hospodársky a sociálny výbor plní úlohy sekretariátu výboru v počiatočnom období, ktoré sa končí 31. decembra 2014. Po tomto období budú ako sekretariát výboru pôsobiť, striedavo na obdobie 12 mesiacov, organizácia alebo subjekt vybraná(-ý) štátmi CARIFORUM-u a následne organizácia alebo subjekt vybraná(-ý) Európskou úniou.
   Článok 6
   Toto rozhodnutie nadobúda účinnosť 24. októbra 2014.
   
      V Georgetowne 24. októbra 2014
      
         
            Za štáty CARIFORUM-u
         
         C. RODRIGUES-BIRKETT
      
      
         
            Za zmluvnú stranu EÚ
         
         K. DE GUCHT